ועדת החוץ והביטחון

ועדת החוץ והביטחון (ועדת החו"ב או ועחו"ב) של הכנסת היא אחת מוועדות הכנסת הקבועות ונחשבת לאחת משתי החשובות בהן (יחד עם ועדת הכספים). סעיף 100(4) לתקנון הכנסת קובע שתחומי עיסוקה הם מדיניות החוץ של מדינת ישראל, כוחותיה המזוינים וביטחונה. מתפקידה של הוועדה לבצע חקיקה בנושאי חוץ וביטחון, וכן לפקח ולבקר את משרדי הממשלה הנוגעים בדבר.

==היסטוריה==

ועדת חוץ וביטחון הוקמה בכנסת הראשונה.

במצבי חירום כמו במלחמת יום הכיפורים התכנסה הוועדה בתדירות גבוהה בהרבה מאשר התדירות הרגילה (במלחמת יום הכיפורים, הוועדה התכנסה כל יום).

עד לשנת 1977 נוהל חלק גדול מדיוני הוועדה הסודיים במליאתה, בשנה זו בשל ריבוי ההדלפות הוחלט על העברת הדיונים הסודיים לוועדת המשנה.

באפריל 2014 הוציא בית המשפט העליון צו על תנאי, המורה ליושב ראש הכנסת וראשי ועדות הכנסת לנמק את העיכוב במינוי יושב ראש לוועדה מאז פרישתו מהתפקיד של שר החוץ אביגדור ליברמן חצי שנה קודם לכן.

ביולי 2016 הפיק ערוץ הכנסת בבימוים של גדעון אלון ויהודית דמארי, סרט תיעודי בשם "חומות של שתיקה". הסרט דן על תפקיד הוועדה כגורם מפקח ומבקר, על הקשר בינה לבין הצבא ועל שיקוליהם הפולטיים של חבריה. כמו כן הוא עוסק בפעילותה במלחמות ומבצעי ישראל ובתהליך קביעת תקציב הביטחון. במסגרת הסרט רואיינו חברים בקבינט ובועדה בעבר ובהווה ביניהם: אבי דיכטר, יעקב פרי, עומר בר-לב, שאול מופז, רובי ריבלין, עפר שלח וצחי הנגבי.

לפי יובל שטייניץ, בניגוד לדוגמה למערכת החינוך שיש עליה דיון ציבורי ער, ופיקוח, תפקודה של מערכת הביטחון נותר בחלקו לוט בערפל בגלל שיקולי סודיות. הגוף החוץ ממשלתי המרכזי שמפקח על הצבא ועל זרועות הבטיחון הוא וועדת חוץ וביטחון, במיוחד בהקשר של נושאי מודיעין ותפקוד של מערכות נשק סודיות.

לפי הדוברים בסרט, חברי וועדת חוץ וביטחון מקבלים מידע רב מאנשי זרועות הביטחון, כך שלעיתים קרובות הידע שלהם על נושאים ביטחוניים גדול יותר מאשר מרבית השרים ואף חברי הקבינט הביטחוני. לדוגמה דן מרידור מציין כי רחבעם זאבי שהיה חבר בוועדה ופרש לטובת חברות בממשלה, התלונן ש"עכשיו אני לא יודע כלום". צחי הנגבי שהיה גם חבר קבינט טען כי חברי וועדות משנה שמקיימים דיוני עומק במשך שעות בכל נושא חשוב, הם בעלי ידע גבוה בהרבה לעומת חברי קבינט שמקבלים עדכון שבועי בנושאי נישה.

==פעילות הוועדה==
מרבית פעילות הוועדה מתנהלת בוועדות המשנה שלה, כאשר מליאת הוועדה משמשת לרוב כבימה תקשורתית של ראשי מערכת הביטחון.

ועדת החוץ והביטחון מאשרת חקיקת משנה רחבה בתחומי הביטחון, גיוס חירום של כוח אדם, פעולות מיוחדות של שירות הביטחון הכללי, גיוס של ציוד לשעת חירום, היערכות העורף, ועוד.

בפני הוועדה ניתנות סקירות של בכירי הממשל הישראלי בתחומי הביטחון, החוץ והמודיעין, ובהם ראש הממשלה, שר החוץ, שר הביטחון, הרמטכ"ל, ראש השב"כ, ראש המוסד, ראש אגף המודיעין וראש המטה לביטחון לאומי.

יו"ר הוועדה נחשב לאחד האישים הבכירים במערכת הביטחון הישראלית והוא מדווח על מרבית פעילות מערכת הביטחון, מצב שהפך את התפקיד לאחד הנחשבים ביותר בכנסת.

דיוני מליאת הוועדה סודיים. דיוני כמה מוועדות המשנה שלה סודיים ביותר, בדרגות סיווג שונות. מכאן שפרוטוקולים של הוועדה אינם מתפרסמים על פי רוב. לאחר מקרים חוזרים ונשנים של הדלפות מדיוני הוועדה, מחויבים חבריה בחתימה על הצהרה לשמירת סודיות. כמו כן חל איסור מוחלט על אמצעי התקשורת להיכנס לדיונים בוועדות המשנה.

הממשלה מחויבת להביא לאישור הוועדה ביצוע פעולות שונות הקשורות למצב חירום כמו גיוס מילואים בצו 8, הכרזה של מצב מיוחד בעורף וכדומה. כמו כן על הממשלה לדווח לוועדה על פעולות אחרות שנעשו בעניינים אלו כמו פתיחת מלחמה או פעולות העלולות להביא לאחת כזאת (למשל בנימין בן אליעזר דיווח לוועדה על פתיחת מבצע חומת מגן), גיוס בצווים חורגים, התקנת תקנות לשעת חירום. כמו כן מחויבת הממשלה לדווח גם על ענייני מודיעין כמו פעולות מסוימות של השב"כ, האזנות סתר וכדומה.

בנוסף מבצעת הוועדה שימוע לאישי מפתח בצמרת הביטחונית והמדינית של ישראל (הוועדה איננה מוסמכת לדחות את המינוי). כמו כן הוועדה מבצעת שימוע לפרויקטים בסדר גודל כלכלי משמעותי במערכת הביטחון.

==הגופים המפוקחים==
בין הגופים שהוועדה מפקחת על פעולתם:
* משרד ראש הממשלה, כולל המוסד למודיעין ולתפקידים מיוחדים ושירות הביטחון הכללי
* משרד הביטחון, כולל צה"ל, המלמ"ב והתעשיות הביטחוניות
* משרד החוץ
* המשרד לביטחון לאומי ומשטרת ישראל, בהקשר הביטחוני בלבד
* המטה לביטחון לאומי

==חברי הוועדה==
חברי ועדת החוץ והביטחון, כמו שאר חברי הוועדות, נקבעים על פי מפתח סיעתי. בעבר היה נהוג כי פרט לחברים אלה ישנם חברים נוספים ("אקס אופיסיו"), שלא על פי המפתח הסיעתי, ובהם כל ראשי הממשלה לשעבר המכהנים כחברי הכנסת (למשל: בכנסת ה-17 חבר הכנסת בנימין נתניהו היה חבר הוועדה לא מתוקף המפתח הסיעתי של הליכוד, אלא מתוקף היותו ראש הממשלה לשעבר, ועל כן לא היה רשום ברשימת חברי הוועדה), אולם, נוהג זה בוטל החל מהכנסת ה-19.

== יושבי ראש הוועדה לדורותיהם ==
{| class="wikitable"
!
!יושב ראש הוועדה
!תמונה
!שנות כהונה
!סיעה
!תפקידים בולטים אחרים
!כנסת
|-
| rowspan="5" |1
| rowspan="5" |מאיר ארגוב
| rowspan="4" rowspan="5" |29 במרץ 1949 - 24 בנובמבר 1963
| rowspan="5" |מפא"י
| rowspan="5" |
|הכנסת הראשונה
|-
|הכנסת השנייה
|-
|הכנסת השלישית
|-
|הכנסת הרביעית
|-
|
| rowspan="2" |הכנסת החמישית
|-
| rowspan="2" |2
| rowspan="2" |דוד הכהן
 rowspan="2" |17 בדצמבר 1963 - 17 בנובמבר 1969
| rowspan="5" |המערך
| rowspan="2" |שגריר ישראל בבורמה
|-
|
|הכנסת השישית
|-
| rowspan="2" |3
| rowspan="2" |חיים יוסף צדוק
 rowspan="2" |19 בנובמבר 1969 - 9 במרץ 1974
| rowspan="2" |שר המשפטים
|הכנסת השביעית
|-
|
| rowspan="2" |הכנסת השמינית
|-
|4
|יצחק נבון
15 במרץ 1974 - 13 ביוני 1977
|נשיא המדינה, שר החינוך והתרבות
|-
| rowspan="2" |5
| rowspan="2" |משה ארנס
 rowspan="2" |28 ביוני 1977 - 19 בינואר 1982
| rowspan="3" |הליכוד
| rowspan="2" |שר הביטחון, שר החוץ
|הכנסת התשיעית
|-
|
| rowspan="2" |הכנסת העשירית
|-
|6
|אליהו בן-אלישר
20 בינואר 1982 - 13 באוגוסט 1984
|שגריר ישראל בארצות הברית
|-
|7
|אבא אבן
24 בספטמבר 1984 - 21 בנובמבר 1988
|המערך
|שר החוץ
|הכנסת האחת עשרה
|-
|(6)
|אליהו בן-אלישר
24 בינואר 1989 - 13 ביולי 1992
|הליכוד
| מנכ"ל משרד ראש הממשלה
|הכנסת השתים עשרה
|-
|8
|אורי אור
22 ביולי 1992 - 27 בנובמבר 1995
| rowspan="2" |העבודה
|סגן שר הביטחון
| rowspan="2" |הכנסת השלוש עשרה
|-
|9
|חגי מירום
4 בדצמבר 1995 - 17 ביוני 1996
|יו"ר ועדת הכנסת
|-
|10
|עוזי לנדאו
8 ביולי 1996 - 7 ביוני 1999
|הליכוד
|השר לביטחון פנים, שר התיירות, שר האנרגיה והמים
|הכנסת הארבע עשרה
|-
|11
|דן מרידור
19 ביולי 1999 - 29 באוגוסט 2001
|מפלגת המרכז
|שר האוצר, שר המשפטים, השר לענייני מודיעין
| rowspan="3" |הכנסת החמש עשרה
|-
|12
|דוד מגן
29 באוגוסט 2001 - 17 ביולי 2002
|הליכוד
|שר הכלכלה והתכנון
|-
|13
|חיים רמון
|92x92 פיקסלים
|17 ביולי 2002 - 17 בפברואר 2003
|העבודה
|המשנה לראש הממשלה, שר המשפטים, שר הבריאות, שר הפנים
|-
|14
|יובל שטייניץ
10 במרץ 2003 - 15 במאי 2006
|הליכוד
|שר האוצר, שר האנרגיה, שר המודיעין
|הכנסת השש עשרה
|-
| rowspan="2" |15
| rowspan="2" |צחי הנגבי
 rowspan="2" |16 במאי 2006 - 9 בנובמבר 2010
| rowspan="4" |קדימה
| rowspan="2" |שר המשפטים, השר לביטחון הפנים, שר הבריאות, שר התחבורה, ראש המטה לביטחון לאומי
|הכנסת השבע עשרה
|-
|
| rowspan="3" |הכנסת השמונה עשרה
|-
|16
|שאול מופז
1 בדצמבר 2010 - 16 במאי 2012
|שר הביטחון, המשנה לראש הממשלה, ראש המטה הכללי
|-
|17
|רוני בר-און
|86x86 פיקסלים
|16 במאי 2012 - 5 בפברואר 2013
|שר הפנים, שר האוצר, שר התשתיות
|-
|18
|אביגדור ליברמן
13 בפברואר 2013 - 11 בנובמבר 2013
|ישראל ביתנו
|שר הביטחון, שר החוץ, שר האוצר, השר לנושאים אסטרטגיים
| rowspan="4" |הכנסת התשע עשרה
|-
|19
|<small>יושב ראש הכנסת</small>יולי אדלשטיין<small>ממלא מקום</small>
|71x71 פיקסלים
|11 בנובמבר 2013 - 12 במאי 2014
| rowspan="6" |הליכוד
|יושב ראש הכנסת, שר הבריאות, שר העלייה והקליטה, שר ההסברה והתפוצות
|-
|20
|זאב אלקין
|117x117 פיקסלים
|12 במאי 2014 - 1 בינואר 2015
|השר לקליטת עלייה, שר ירושלים ומורשת, השר להגנת הסביבה, שר הבינוי והשיכון
|-
|21
|יריב לוין
1 בינואר 2015 - 31 במרץ 2015
|יושב ראש הכנסת, שר התיירות, שר המשפטים
|-
|(15)
|צחי הנגבי
1 ביוני 2015 - 16 במאי 2016
|שר המשפטים, השר לביטחון הפנים, שר הבריאות, שר התחבורה, ראש המטה לביטחון לאומי
|הכנסת העשרים
|-
| rowspan="2" |22
| rowspan="2" |אבי דיכטר
| rowspan="2" rowspan="2" |31 במאי 2016 - 3 באוקטובר 2019
| rowspan="2" |השר לביטחון פנים, השר להגנת העורף, שר החקלאות, ראש השב"כ
|הכנסת העשרים
|-
|הכנסת העשרים ואחת
|-
| rowspan="2" |23
| rowspan="2" |גבי אשכנזי
| rowspan="2" |81x81px
| rowspan="2" |3 באוקטובר 2019 - 16 במרץ 2020
<small>(ועדה זמנית)</small>
| rowspan="2" |כחול לבן
| rowspan="2" |שר החוץ, רמטכ"ל, מנכ"ל משרד הביטחון
|הכנסת העשרים ושתיים
|-
| rowspan="2" |הכנסת העשרים ושלוש
|-
|24
|צבי האוזר
27 במאי 2020 - 6 באפריל 2021
|דרך ארץ
|מזכיר הממשלה
|-
|25
|אורנה ברביבאי
|93x93 פיקסלים
|26 באפריל 2021 - 13 ביוני 2021
<small>(ועדה זמנית)</small>
| rowspan="2" |יש עתיד
|שרת הכלכלה והתעשייה, ראש אכ"א
| rowspan="2" |הכנסת העשרים וארבע
|-
|26
|רם בן ברק
|100x100px
|16 ביוני 2021 - 15 בנובמבר 2022
|המשנה לראש המוסד
|-
|27
|יואב גלנט
|100x100 פיקסלים
|21 בנובמבר 2022 - 29 בדצמבר 2022
<small>(ועדה זמנית)</small>
|הליכוד
|שר החינוך, שר הבינוי והשיכון, שר הביטחון, מפקד פיקוד הדרום
| rowspan="2" |הכנסת העשרים וחמש
|-
|(19)
|יולי אדלשטיין
|85x85 פיקסלים
|10 בינואר 2023 - מכהן
|הליכוד
|יושב ראש הכנסת, שר הבריאות, שר ההסברה והתפוצות,שר העלייה והקליטה
|}

==ועדות משנה==
* ועדת המשנה למודיעין ולשירותים החשאיים - ועדה סטטוטורית ובעלת סמכויות לפי חוק השב"כ. הוועדה מפקחת על פעילות קהילת המודיעין הישראלית, החל מהתקציבים וכלה בציון הידיעות החשובות. בשל הסודיות, דיוניה אינם מופיעים בסדר היום של הכנסת.
* ועדת המשנה לתפיסת הביטחון ולבניין הכוח - מיועדת לפיקוח פרלמנטרי על עדכון תפיסת הביטחון של ישראל כנגד האיומים החיצוניים (במלחמה כוללת, עימות מוגבל ורגיעה) ועל חלוקת המשאבים המוקצים לביטחון והפיתוח שלהם (כולל תוכנית העבודה הרב שנתית של צה"ל).
* ועדת המשנה ליחסי חוץ והסברה - אחראית על הפיקוח על מערך החוץ וההסברה של מדינת ישראל. הוועדה אחראית גם לפיקוח על התוכניות המדיניות של המדינה ועל שיתוף הפעולה שלה עם מדינות אחרות. בראש ועדת המשנה עומד כיום זאב אלקין.
*ועדת המשנה למוכנות העורף - תעסוק בבחינת תרחיש הייחוס ואיום הייחוס לעורף וכן במכלול הנושאים הקשורים במוכנות העורף האזרחי לאירועי חירום ביטחוניים והערכות הגופים השונים ביחס להם. בראש ועדת המשנה עומד כיום דני דנון.
* ועדת משנה לכוננות ולביטחון שוטף - אחראית על ענייני הביטחון השוטף, ביצוע תחקירים, בדיקת המוכנות לחירום, רמת הכוננות והאמצעים שננקטים לגביה והגנת העורף. בראש ועדת המשנה עומד כיום שלום דנינו.
* ועדת המשנה לכוח אדם ולמשאב האנושי בצה"ל - מפקחת על נושא כוח האדם בצה"ל (כולל זה המושאל לגופי ביטחון אחרים).
* ועדת המשנה לענייני איו"ש - עוסקת בסוגיות הקשורות למרקם החיים האזרחי והביטחוני בשטח C ביהודה ושומרון, במעברים לישראל, במרחב התפר עם יהודה ושומרון ובאזורי חיכוך בתוך שטח הקו הירוק (למשל: מרכיבי ביטחון, כיתות כוננות ביישובים, מיגון הניוד וכו'). בראש ועדת המשנה עומד כיום צבי סוכות.
* ועדת המשנה לעניין פינוי מוקשים ונפלים - עוסקת בנושא מוקשים ונפלים, ובכלל זה בפיקוח על פעילות הרשות לפינוי מוקשים ונפלים (רלפ"מ), הקצאת משאבים והסרת חסמים לפינוי המוקשים והנפלים. בראש ועדת המשנה עומד כיום ניסים ואטורי.
* ועדת משנה לענייני הוועדה לאנרגיה אטומית - עוסקת בכלל הנושאים שבאחריות הוועדה לאנרגיה אטומית. הרכב הוועדה חסוי.
כמו כן קיימת ועדת משנה משותפת עם ועדת הכספים לעניין תקציב הביטחון, וועדת השניים, לטיפול בנושאי ביקורת.

ועדות משנה שהיו קיימות בעבר:
* ועדת המשנה ללוחמה משפטית - עוסקת במשפט בינלאומי בהקשרי לחימה והגנה על ישראל, לרבות בית הדין הפלילי הבינלאומי (ICC) וכן סוגיית הסמכות האוניברסלית והשלכותיה על גורמי צבא ובכירים ישראליים.
* ועדת משנה לתכנון לאומי - עוסקת בתכנון ארוך טווח בנושאים מדיניים וביטחוניים לצורך שיפור הביטחון והחוסן הלאומיים, ובדיקת הגופים העוסקים בתכנון בדגש על המועצה לביטחון לאומי.
* ועדת משנה לענייני חקיקה ביטחונית - אחראית על הכנת הצעות חוק לדיונים במליאת ועדת החוץ והביטחון ובמליאת הכנסת.

==קישורים חיצוניים==

* 
* שידורי וידאו של [https://www.knesset.tv/committees/foreign-affairs-and-defense-committee/ ועדת החוץ והביטחון], באתר ערוץ הכנסת
*[https://catalog.archives.gov.il/publication/fad_committee/ ארכיון ישיבות ועדת החוץ והביטחון של הכנסת] באתר ארכיון המדינה.
* [http://www.knesset.gov.il/committees/heb/docs/confidence.pdf מבנה, ייעוד ומשימות ועדת החוץ והביטחון, מאת חבר הכנסת יובל שטייניץ, באתר הכנסת].
* .
* גל פרל, [http://www.inss.org.il/uploadImages/systemFiles/קחו%20דוגמא%20מהסנאט%20-%20גל%20פרל%20במעריב.pdf קחו דוגמה מהסנאט], מעריב, 06 פברואר 2014, כפי שהועלה באתר המכון למחקרי ביטחון לאומי.
* .
* 

==הערות שוליים==

*
חוץ והביטחון, ועדת
קטגוריה:ישראל: יחסי חוץ
קטגוריה:ישראל: צבא וביטחון